Document ID: 31999R1591

ΚΑΝΟΝΙΣΜΟΣ (ΕΚ) αριθ. 1591/1999 ΤΗΣ ΕΠΙΤΡΟΠΗΣ
της 20ής Ιουλίου 1999
για την τροποποίηση του κανονισμού (ΕΚ) αριθ. 2631/98 για τον καθορισμό των ποσοτήτων για τις οποίες χορηγούνται ετήσιες κατανομές στους "νεοεμφανιζόμενους εμπορικούς φορείς" για το έτος 1999, στο πλαίσιο των δασμολογικών ποσοστώσεων εισαγωγής και της ποσότητας παραδοσιακών μπανανών ΑΚΕ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, για την κοινή οργάνωση της αγοράς στον τομέα της μπανάνας(1), όπως τροποποιήθηκε τελευταία από τον κανονισμό (ΕΚ) αριθ. 1257/1999(2),
τον κανονισμό (ΕΚ) αριθ. 2362/98 της Επιτροπής, της 28ης Οκτωβρίου 1998, για τις λεπτομέρειες εφαρμογής του κανονισμού (ΕΟΚ) αριθ. 404/93 του Συμβουλίου σχετικά με το καθεστώς εισαγωγής μπανανών στην Κοινότητα(3), όπως τροποποιήθηκε από τον κανονισμό (ΕΚ) αριθ. 756/1999(4), και ιδίως το άρθρο 9 παράγραφος 3,
Εκτιμώντας:
(1) ότι το άρθρο 9 παράγραφος 3 του κανονισμού (ΕΚ) αριθ. 2362/98 ορίζει τη μέθοδο υπολογισμού του ετήσιου εκ κατανομής μεριδίου εκάστου νεοεμφανιζόμενου εμπορικού φορέα· ότι σύμφωνα με τη μέθοδο αυτή, σε συνάρτηση με τις μεμονωμένες αιτήσεις που κατατάσσονται σε αύξουσα τάξη ζητούμενων ποσοτήτων, η Επιτροπή προσδιορίζει τις ποσότητες για τις οποίες χορηγούνται τα ετήσια μερίδια·
(2) ότι, βάσει των ανακοινώσεων που πραγματοποιούν τα κράτη μέλη σχετικά με αιτήσεις κατανομής ετήσιου μεριδίου νεοεμφανιζόμενων εμπορικών φορέων κατ' εφαρμογή του άρθρου 28 παράγραφος του κανονισμού (ΕΚ) αριθ. 2362/98, η Επιτροπή, με τον κανονισμό (ΕΚ) αριθ. 2631/98(5), καθόρισε τις ποσότητες για τις οποίες πρέπει να χορηγηθούν για το έτος 1999 τα μεμονωμένα μερίδια των επίμαχων φορέων·
(3) ότι τα αποτελέσματα των επιθεωρήσεων και των συμπληρωματικών ελέγχων, που διενεργήθηκαν εκ μέρους των αρμοδίων εθνικών αρχών σε συνεργασία με την Επιτροπή, οδήγησαν σε προσαρμογή των ετήσιων μεριδίων των νεοεμφανιζόμενων εμπορικών φορέων· ότι πρέπει κατά συνέπεια να τροποποιηθεί ο κανονισμός (ΕΚ) αριθ. 2631/98·
(4) ότι οι διατάξεις του παρόντος κανονισμού δεν προδικάζουν τα μέτρα που ενδεχομένως θα ληφθούν μεταγενέστερα, ιδίως ενόψει της τήρησης των διεθνών υποχρεώσεων που έχει αναλάβει η Κοινότητα στο πλαίσιο του Παγκόσμιου Οργανισμού Εμπορίου (ΠΟΕ) και οι εμπορικοί φορείς δεν μπορούν να τις επικαλεσθούν για να θεμελιώσουν θεμιτές προσδοκίες για την παράταση του καθεστώτος εισαγωγής·
(5) ότι οι διατάξεις του παρόντος κανονισμού πρέπει να αρχίσουν να ισχύουν αμέσως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 2631/98 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Ιουλίου 1999.

Labels: 3
17
18